Ion C. Brătianu
Store norske leksikon,Historie,Verdens historie og samtidshistorie,Europa,Romanias historie
Ion C. Brătianu var en rumensk politiker. Han var Romanias statsminister i periodene 1876–1881 og 1881–1888.
Han var en av lederne av revolusjonen i 1848 i Bucureşti, flyktet derpå til Paris og arbeidet der for selvstyre for og sammenslutning mellom fyrstedømmene Moldova og Valakia. Da dette var oppnådd i 1859, grunnla han sammen med broren Dumitru det liberale parti og var statsminister 1876–1888, unntatt en kort periode i 1881.Han proklamerte i 1877 Romanias fulle selvstendighet og oppnådde i 1881 at landet ble kongerike. Uavhengigheten ble oppnådd ved russisk hjelp, men senere motsetningsforhold til Aleksander 3 gjorde at han knyttet landet nærmere til Tyskland og Østerrike-Ungarn.Brătianu moderniserte det rumenske samfunnet, blant annet ved å utvide valgretten og fremme jernbanebyggingen, men var også hensynsløs og selvrådig. En korrupsjonsskandale førte i 1888 til at han ble styrtet av en russiskvennlig koalisjon ledet av broren Dumitru. Les mer i Store norske leksikon Romanias historie